جوہان گوتلیب فشتے

جوہان گوتلیب فشتے (پیدائش: 19 مئی 1762ء— وفات: 27 جنوری 1814ء) جرمن فلسفی تھا۔ فشتے کو جرمن مثالیت میں اہم مقام حاصل ہے کیونکہ جدید فلسفہ میں اُس نے قدیمی جرمن فلاسفہ کا رَد کیا۔

سوانح 
فشتے 19 مئی 1762ء کو لوساتھیا بالائی میں پیدا ہوا۔ اُس کا والد رِبن بیچنے والا ایک عام طبقے سے تعلق رکھتا تھا۔ فشتے نے ابتدائی تعلیم نائیدرو اور میسین میں حاصل کی۔ اکتوبر 1774ء میں وہ نومبرگ کے فورٹا اسکول میں داخل ہوا۔ اِس جامعہ کی تعلیم نیم راہبانوی طرز کی تھی لیکن فشتے کی ذہانت سے وہ ایک ذہین طالب علم ثابت ہوا۔

اعلیٰ تعلیم کا حصول 
1780ء میں فشتے نے جامعہ یئنا میں داخلہ لیا، یہاں اُس نے الہیات کی تعلیم حاصل کی۔ ایک سال بعد 1781ء میں وہ جامعہ لائپزش منتقل ہو گیا۔ اِس دور میں فشتے نے مالی حالات اور غربت سے ڈٹ کر مقابلہ بھی کیا۔ جامعہ لائپزش میں فرئیر وان ملٹز (Freiherr von Militz) نے اُس کی بہترین مالی امداد جاری رکھی۔  1784ء میں ملٹز کے انتقال کے بعد فشتے نے تعلیم ڈگری کے حصول کے بغیر نامکمل چھوڑ دی۔

بطور معلم 
1784ء سے 1788ء میں وہ اعلیٰ سیکسون خاندانوں میں بطور معلم کے پڑھاتا رہا۔ اِس طرح اِن چار سالوں میں اُس نے اپنی مالی حیثیت کو قائم رکھا۔اوائل 1788ء میں وہ لائپزش واپس آیا تاکہ یہاں کسی بہتر موقع معلمی کے لیے خود کو ثابت کرے مگر زیورخ کے ایک خاندان نے اُسے بطور معلم منتخب کر لیا۔

وفات 
27 جنوری 1814ء کو 51 سال کی عمر میں فشتے برلن میں فوت ہوا۔ اُس کی تدفین برلن میں کی گئی جہاں بعد ازاں اُس کی بیوی کو اُس کے پہلو میں دفن کیا گیا۔

حوالہ جات 

اخلاقیات کے فلسفی
انیسویں صدی کی جرمن مرد مصنفین
انیسویں صدی کے جرمن فلسفی
انیسویں صدی کے جرمن مصنفین
انیسویں صدی کے فلسفی
اٹھارویں صدی کے جرمن مصنفین
اٹھارہویں صدی کے جرمن فلسفی
اٹھارہویں صدی کے فلسفی
براعظمی فلسفی
تاریخ کے فلسفی
تعلیم کے فلسفی
تہذیب کے فلاسفہ
ثقافتی ناقدین
جرمن فری میسن
جرمن فلسفی
جرمن قوم پرست
جرمن لوتھری شخصیات
جرمن مثالیت
جرمنی کے مرد مصنفین
جرمنی میں وبائی مرض اموات
سیاسی فلاسفہ
فلاسفہ عقل
ماہرین سپینوزا
مثالیت پسند
مذہب کے فلاسفہ
مسیحی فلاسفہ
معاشرتی فلاسفہ
معاشرتی ناقدین
ویکی ڈیٹا سے مطابقت رکھنے والی مختصر تفصیل
ٹائیفس سے اموات